Hei !

Sain Maija-Liisa Soikkelilta Kittilästä hänen veljensä Matti Vyörykän 4.5.2007 tekemän sukuselvityksen, mikä koskee sekä esivanhempamme Anna BRITA Könösen (Jurva)

 ja hänen tyttärensä Anna KREETA Vyörykän ent. Kuurusen/Kuurosen o.s. Könönen elämänvaiheita.

Tätä selvitystä Maija-Liisa esitteli Kivirannalla 2022 sukutapaamisessamme.

**1. LISÄSELVITYKSIÄ ANNA KREETA VYÖRYKÄN ÄIDISTÄ eli SUKUMME KANTA-ÄIDISTÄ ANNA BRITA KÖNÖSESTÄ  MYÖH. JURVA.**

\* Matti Vyörykän selvityksen mukaan Anna BRITA Könönen on omaa sukuaan SUHONEN( MYÖH:SORMUNEN) eikä Hirmu, kuten meidän sukukirjoissa todetaan.

\* Anna BRITA KÖNÖSEN vanhemmat olivat Johan (1782-1821) ja Anna o.s. Jauho Sormunen.

  Anna BRITAN äiti ANNA oli ensin avioliiitossa  Johan (1.pso) Suhonen /Sormusen kanssa. Johan kuoli vain 39-vuotiaana v.1821 ja ANNA jäi leskeksi.

 Johan Suhosen äiti oli o.s. Sormunen, joksi Johan muutti nimensä ostaessaan tai muuten siirtyessään asumaan Sormulan tilalle.

Johanin kuoleman (v.1821) jälkeen v.1822 Hirmulan kylässä Hirmun talossa kuoli Matti Hirmun vaimo Margareta  vain 38-vuotiaana. Matti Hirmu jäi kolmen lapsen yksinhuoltajaksi.

 Lesket (2.pso) Matti Hirmu ja Anna Sormunen (ent. Suhonen) o.s. Jauho tutustuivat ja menivät naimisiin 21.12.1823 ja  Anna muutti lapsineen Hirmun taloon. BRITA oli tuolloin 14 vuotias.

\* 07.12.1832 Anna BRITA SORMUNEN myöh Könönen muutti Alatorniolle.

\* 20.01.1833 Johan Petter Könönen (13.3.1812-1.5.1877) ja Anna BRITA Könönen (25.2.1809-14.6.1896) myöh. Jurva o.s. Sormunen solmivat avioliiton.

**2. Anna KREETA VYÖRYKKÄ ENT. KUURUNEN/KUURONEN O.S. KÖNÖNEN**

\* **1.PSO JOHAN PEHRINPOIKA KUURUNEN/KUURONEN**syntyi 19.12.1827 Ylitorniolla ja kuoli 14.6.1866 Koroiskylän (Törmä) Kemijoen länsipuolella Laitin tilalla.

   JOHAN ja Anna KREETA KUURONEN asuivat naimisiin menon 11.4.1857 jälkeen kolme vuotta Alatornion Könölässä. Sieltä muuttivat 11.11.1860 Tervolan Mikkotervolle. jossa asuivat neljä vuotta.

   Sitten muuttivat asumaan Koroiskylään Kemijoen lansipuolelle Laitin tilalle 15.9.1864. JOHAN kuoli 14.6.1866 Laitin tilalla. Kuolema tuli ilmeisesti yllättäen, koska he olivat käyneet vasta ehtoollisella     29.5.1866. JOHAN oli pitäjän räätäli.

\***2.PSO CARL (KALLE) GUSTAF VYÖRYKKÄ** syntyi 6.9.1931 Kaakamossa ja kuoli 30.5.1897 ns. vanhassa Vyörykässä Koroiskylässä nykyisellä paikalla.

   KALLE ja KREETA menivät naimisiin 12.7.1868. He asuivat viisi vuotta Laitin tilalla joen länsipuolella. Laitilla asuivat Anna KREETAN ja JOHANIN lapset ja siellä syntyivät Kallen ja Kreetan lapsista Ida ja

   Emma. Anna KREETA asuivat lapsineen Laitilla lähes 10 vuotta ja Kalle 5 vuotta.

   Kalle ja Kreeta ostivat 9.5.1874 Vyörykän (Maunun) rantatilan Koroiskylästä joen itäpuolelta Matti Abrahaminpoika (Ranta-) Hirmulta. Kauppahinta oli 5000 mk.

   Tilan päärakennus on sijainnut rantatörmällä,  nykyisen ladon ja venevajan paikalla, josta se on siirretty nykyiselle paikalle 1890-luvulla.

   KALLE VYÖRYKKÄ kuoli tapaturmaisesti 30.5.1897. Hän oli Kievarin kuljetusmatkalla, kun hevonen pillastui Pietilän mäessä. Tällöin Kalle loukkasi selkänsä ja menehtyi veneessä matkalla Tornioon lääkäriin (Nikupeterin sukukirjassa kerrottu). KREETA kuoli 27.2.1920 vanhassa Vyörykässä.

Könönen-Koivupalon sukukirjaan olisi hyvä saada uudet Matti Vyörykän tutkimuksilla saadut tiedot. Erityisen kiinnostavia lisätietoja ovat kanta-äitimme Anna BRITA Könösen suku sekä JOHAN KUUROSEN elämänvaiheet. Anna KREETA Vyörykän ent. Kuuronen o.s. Könönen asuinpaikat saatiin myös selville.

Sukutiedotteessa voitaisiin kertoa aiheesta ennen sukukirjan täydennyksiä.

Sukuterveisin Timo